CELEX: C2007/095/04
Language: et
Date: 2007-04-28 00:00:00
Title: Liidetud kohtuasjad C-338/04, C-359/04 ja C-360/04: Euroopa Kohtu (suurkoda) 6. märtsi 2007 . aasta otsus (Tribunale di Larino, Tribunale di Teramo (Itaalia) eelotsusetaotlused) — kriminaalmenetlused, milles süüdistatavateks on Massimiliano Placanica (C-338/04), Christian Palazzese (C-359/04), Angelo Sorricchio (C-360/04) (Asutamisvabadus — Teenuste osutamise vabadus — EÜ artiklite 43 ja 49 tõlgendamine — Hasartmängud — Spordiüritustel kihlveosummade kogumine — Nõue omada tegevusluba — Teatud liiki kapitaliühinguna asutatud ettevõtjate välistamine — Nõue omada politsei luba — Kriminaalkaristused)

28.4.2007   
            
            
               ET
            
            
               Euroopa Liidu Teataja
            
            
               C 95/3
            
         Euroopa Kohtu (suurkoda) 6. märtsi 2007. aasta otsus (Tribunale di Larino, Tribunale di Teramo (Itaalia) eelotsusetaotlused) — kriminaalmenetlused, milles süüdistatavateks on Massimiliano Placanica (C-338/04), Christian Palazzese (C-359/04), Angelo Sorricchio (C-360/04)
   (Liidetud kohtuasjad C-338/04, C-359/04 ja C-360/04) (1)
   
   (Asutamisvabadus - Teenuste osutamise vabadus - EÜ artiklite 43 ja 49 tõlgendamine - Hasartmängud - Spordiüritustel kihlveosummade kogumine - Nõue omada tegevusluba - Teatud liiki kapitaliühinguna asutatud ettevõtjate välistamine - Nõue omada politsei luba - Kriminaalkaristused)
   (2007/C 95/04)
   Kohtumenetluse keel: itaalia
   Eelotsusetaotluse esitanud kohtud
   Tribunale di Larino, Tribunale di Teramo
   Põhikohtuasjas toimuvate krminaalmenetluste pooled
   Massimiliano Placanica (C-338/04), Christian Palazzese (C-359/04), Angelo Sorricchio (C-360/04)
   Kohtuasja ese
   Eelotsusetaotlus — Tribunale di Larino — EÜ asutamislepingu artikli 43 jj ning EMÜ asutamislepingu artikli 49 ning Euroopa Kohtu otsuse kohtuasjas C-243/01: Gambelli jt tõlgendamine — Siseriiklik õigusakt, mis käsitleb õigusrikkumisena kihlvedude korraldamist ja panuste kogumist erinevate sündmuste puhul, eelkõige spordiüritustel — Panuste kogumine interneti teel litsentsita ettevõtja vahendusel litsentsi omava ettevõtte nimel, kes tegutseb teises liikmesriigis
   Resolutiivosa
   
               1.
            
            
               Siseriiklikud õigusnormid, mis keelavad eelkõige spordiüritustel kihlveosummade kogumise, kihlvedude vastuvõtmise, nende registreerimise ja panuste ülekandmise ilma asjaomase liikmesriigi poolt väljastatava tegevusloa või politsei loata, kujutavad endast vastavalt EÜ artiklites 43 ja 49 sätestatud asutamisvabaduse ja teenuste osutamise vabaduse piirangut.
            
         
               2.
            
            
               Eelotsusetaotluse esitanud kohtute ülesanne on kindlaks teha, kas siseriiklik õigus — niivõrd, kuivõrd see piirab hasartmängusektoris tegutsevate ettevõtjate arvu — vastab tegelikult eesmärgile, millega soovitakse välistada selle sektori tegevuste ärakasutamist kuritegelikul või pettuslikul ajendil.
            
         
               3.
            
            
               EÜ artikleid 43 ja 49 tuleb tõlgendada selliselt, et nendega on vastuolus sellised siseriiklikud õigusnormid, nagu on kõne all põhikohtuasjades, mis välistavad — ja lisaks jätkuvalt välistavad — hasartmängusektoris kapitaliühingutena asutatud ettevõtjad, kelle aktsiad on noteeritud reguleeritud turgudel.
            
         
               4.
            
            
               EÜ artikleid 43 ja 49 tuleb tõlgendada nii, et nendega on vastuolus sellised siseriiklikud õigusnormid, nagu on kõne all põhikohtuasjades, mis näevad sellistele isikutele nagu põhikohtuasjades süüdistatavad ette kriminaalkaristuse siseriiklike õigusnormidega nõutava tegevusloata või politsei loata kihlveosummade kogumise eest, kui need isikud ei saanud nimetatud tegevusluba või politsei luba hankida seetõttu, et asjaomane liikmesriik, rikkudes ühenduse õigust, keeldus neile seda väljastamast.
            
         
      (1)  ELT C 273, 6.11.2004.
   
      ELT C 262, 23.10.2004.